രാഷ്ട്രീയ പാര്ട്ടി രൂപീകരണം നടന് വിജയ് ഹൈക്കോടതിയില് ചെന്നൈ: രാഷ്ട്രീയ പാര്ട്ടി രൂപീകരികരണത്തില് നടന് വിജയ് മദ്രാസ് ഹൈക്കോടതിയെ സമീപിച്ചു . തന്റെ പേരില് രാഷ്ട്രീയ പാര്ട്ടി രൂപീകരിക്കുന്നതിനെതിരെ പതിനൊന്നു പേരെയും തടയണം എന്നാണ് വിജയ് നല്കിയ ഹര്ജിയിലെ ആവശ്യം.വിജയിയുടെ അച്ഛനും അമ്മയും അടക്കമുള്ളവരാണ് പാര്ട്ടി രൂപീകരണത്തിനായി ശ്രമിക്കുന്നത് . വിജയിയുടെ ഫാന്സ് അസോസിയേഷന് ഭാരവാഹികളാണ് മറ്റുള്ളവര് .കേസ് മദ്രാസ് ഹൈക്കോടതി സെപ്തംബര് 27ന് കേസ് പരിഗണിക്കും. വിജയുടെ പേരില് പാര്ട്ടി ആരംഭിക്കുമെന്ന് അദ്ദേഹവുമായി അടുത്ത ബന്ധമുള്ള പത്മനാഭന് പ്രഖ്യാപിച്ചിരുന്നു. തമിഴ്നാട്ടില് അടുത്തമാസം നടക്കാനിരിക്കുന്ന തദ്ദേശ തെരഞ്ഞെടുപ്പില് മത്സരിക്കാന് ഒരുങ്ങി നടന് വിജയ്യുടെ ആരാധകരുടെ സംഘടന തയ്യാറെടുക്കുന്നു എന്ന് റിപ്പോര്ട്ടുകള് വന്നിരുന്നു. ഒമ്ബത് ജില്ലകളിലെ ജില്ലാപഞ്ചായത്ത്, പഞ്ചായത്ത് യൂണിയന്, ഗ്രാമപ്പഞ്ചായത്ത് തെരഞ്ഞെടുപ്പുകളാണ് ഒക്ടോബര് ആറ്, ഒമ്ബത് തീയതികളില് നടക്കുന്നത്. ഇതില് മത്സരിക്കാന് ആരാധകരുടെ സംഘടനയായ വിജയ് മക്കള് ഇയക്കത്തിന് വിജയ് അനുമതി നല്കിയെന്നും വാര്ത്ത വന്നിരുന്നു. എന്നാല് ഇതിന് പിന്നാലെയാണ് വിജയ് ഹര്ജി നല്കിയത്.